Πέτρος Τατσόπουλος

Ο Πέτρος Τατσόπουλος (Ρέθυμνο, 23 Δεκεμβρίου 1959) είναι Έλληνας συγγραφέας και πολιτικός.

Βιογραφία
Γεννήθηκε στο Ρέθυμνο το 1959 και μεγάλωσε στην Αθήνα. Σπούδασε οικονομικά και πολιτικές επιστήμες. Εργάστηκε ως σεναριογράφος, ασκούμενος κοινωνικός λειτουργός, σύμβουλος εκδόσεων στους οίκους Λιβάνη, Καστανιώτη  και σύμβουλος σεναρίων στην κρατική τηλεόραση (ΕΡΤ), δημοσιογράφος και παρουσιαστής στην εκπομπή βιβλίου Πνεύμα αντιλογίας και παρουσιαστής της σειράς ντοκιμαντέρ του ΣΚΑΪ 1821. Είναι μέλος της Εταιρείας Ελλήνων Συγγραφέων από το 1989 και μετείχε στο Διοικητικό της Συμβούλιο κατά την περίοδο 2001-2003. Είναι επίσης ιδρυτικό μέλος της Ένωσης Σεναριογράφων Ελλάδος.

Πολιτική 
Στις βουλευτικές εκλογές του Μαΐου του 2012 εκλέχθηκε βουλευτής Β' Αθηνών με τον ΣΥΡΙΖΑ. Τον Ιανουάριο του 2014 υπέβαλε στη διάθεση του προέδρου του ΣΥΡΙΖΑ, Αλέξη Τσίπρα, την παραίτησή του από την κοινοβουλευτική ομάδα του κόμματος, ως αποτέλεσμα εσωκομματικών τριβών. Μετά από συνάντηση των δύο ανδρών, ανακοινώθηκε και επίσημα η παραίτηση του Τατσόπουλου από την κοινοβουλευτική ομάδα του κόμματος, χωρίς ωστόσο αυτή να συνοδεύεται και από παραίτηση από τη βουλευτική του έδρα.

Στις εκλογές του Ιανουαρίου και του Σεπτεμβρίου 2015 ήταν υποψήφιος στη Β' Αθηνών με το Ποτάμι, ωστόσο δεν εξελέγη.

Στις 13 Νοεμβριου 2018, έπειτα από συνάντησή του με τον πρόεδρο της ΝΔ, Κυριάκο Μητσοτάκη, ανακοινώθηκε η υποψηφιότητά του στις βουλευτικές εκλογές του 2019 με τη Νέα Δημοκρατία στην περιφέρεια Βόρειου Τομέα Αθηνών, αλλά δεν εξελέγη.

Έργο

Μυθιστορήματα, διηγήματα και ανάλεκτα κείμενα
 Οι ανήλικοι, μυθιστόρημα, εκδόσεις «Υάκινθος», Αθήνα 1980, εκδ. Καστανιώτη, Αθήνα 2001, ISBN 978-960-03-2985-8
 Το παυσίπονο, μυθιστόρημα, εκδ. «Εστία», Αθήνα 1982, εκδ. Καστανιώτη, Αθήνα 2004, εκδ. "Οξύ" 2017, ISBN 978-960-436-349-0
 Κινούμενα σχέδια, διηγήματα, εκδ. «Κέδρος», Αθήνα 1984, εκδ. Καστανιώτη, Αθήνα 2002
 Η καρδιά του κτήνους, εκδ. «Εστία», Αθήνα 1987, εκδ. Καστανιώτη, Αθήνα 2005, εκδ. Μεταίχμιο, Αθήνα 2014, ISBN 978-960-566-663-7
 Η πρώτη εμφάνιση, μυθιστόρημα, εκδ. «Εστία», Αθήνα 1994, εκδ. Καστανιώτη, Αθήνα 2006, εκδ. Μεταίχμιο 2015
 Ανάλαφρες ιστορίες, διηγήματα, εκδ. «Εστία», Αθήνα 1995, εκδ. Καστανιώτη, Αθήνα 2001
 Παιχνίδι των τεσσάρων, σπονδυλωτό μυθιστόρημα, από κοινού με τους Κώστα Μουρσελά, Γιώργο Σκούρτη και Αντώνη Σουρούνη, εκδ. Καστανιώτη, Αθήνα 1998
 Κομεντί, διηγήματα, εκδ. Καστανιώτη, Αθήνα 1999
 Πιπέρι στη γλώσσα, ανάλεκτα κείμενα, εκδ. Καστανιώτη, Αθήνα 2000
 Το ραβδί και το καρότο, αναγνώσεις, εκδ. Πατάκη, Αθήνα 2004
 Ο ουρανός στο κεφάλι μας, η δίκη της 17 Νοέμβρη, εκδ. «Μεταίχμιο», Αθήνα 2004, ISBN 978-960-375-725-2
 Τιμής ένεκεν, μυθιστόρημα, εκδ. Καστανιώτη, Αθήνα 2004, εκδ. «Οξύ», Αθήνα 2014, ISBN 978-960-436-383-4
 Πικάντικες ιστορίες, διηγήματα, εκδ. Καστανιώτη, Αθήνα 2005
 Η καλοσύνη των ξένων, μια αληθινή ιστορία, εκδ. «Μεταίχμιο», Αθήνα 2006, ..., 2015, 336 σελ., ISBN 978-960-566-870-9
  Νεοέλληνες, πορτρέτα, εκδ. «Μεταίχμιο», 2007
  Ο Σίσυφος στο μπαλκόνι, νουβέλα, εκδ. «Μεταίχμιο», Αθήνα 2009 [Βραβείο Ακαδημίας Αθηνών 2009] 
  Το βιβλίο για τα βιβλία, η ανάγνωση ως απόλαυση, εκδ. «Οξύ», Αθήνα 2010, 315 σελ., ISBN 978-960-436-298-1
 Ήμουν κι εγώ εκεί εκδ. «Μεταίχμιο», Πολιτικά κείμενα, Αθήνα 2016, 440 σελ., ISBN 978-618-03-0508-1
 Γκαγκάριν: Ο κόσμος από χαμηλά, εκδ. «Οξύ», Αθήνα 2016, 384 σελ., ISBN 978-960-436-444-2
Τα διηγήματα,  εκδ. "Οξύ", Αθήνα 2018, 400 σελ., ISBN 978-960-436-558-6
Η κυρία που λυπάται, μυθιστόρημα, εκδ. "Μεταίχμιο", Αθήνα 2018, 304 σελ., ISBN 978-618-03-1636-0
Είσαι και φαίνεσαι, μια αιχμηρή ματιά, εκδ. "Μεταίχμιο", Αθήνα 2019, 510 σελ., ISBN 978-618-03-2194-4
Το όπιο του λαού, μια ανορθόδοξη προσέγγιση, εκδ. "Μεταίχμιο", Αθήνα 2021, 360 σελ., ISBN 978-618-03-2743-4

Σενάρια για τον κινηματογράφο
 Οι Απέναντι (1981) του Γιώργου Πανουσόπουλου
 Υπόγεια διαδρομή (1983) του Απόστολου Δοξιάδη

Παραπομπές

Εξωτερικοί σύνδεσμοι 
 Βιογραφικό και βιογραφία από το Ε.ΚΕ.ΒΙ
 Πέτρος Τατσόπουλος  στο ΒιβλιοNet
 Πέτρος Τατσόπουλος - ΕΣΕ
 Αναλυτική παρουσίαση από την Έκθεση Βιβλίου της Φραγκφούρτης

Νεοέλληνες λογοτέχνες
Έλληνες μυθιστοριογράφοι
Έλληνες διηγηματογράφοι
Έλληνες σεναριογράφοι
Βουλευτές εκλεγμένοι με τον ΣΥΡΙΖΑ
Βουλευτές Β΄ Αθηνών